ב"ה

**תחום דעת:** אנגלית **יחידת הוראה בנושא:** התוודעות לאפשרויות שונות של התנצלות ובקשת סליחה/ אלול והימים הנוראים

 **מיועד לכיתה:** ט-י, הקבצות גבוהות**. המורה המשתפת**: נחמי פלדמן

**הקישור לשיעור:** <https://app.wizer.me/preview/LD2PSG>

(כדאי לפתוח חשבון באתר WIZER ולשמור את השיעור, ניתן לבצע שינויים בדף העבודה לאחר שמירתו בחשבונכם).

**מבט לשיעור:**

יחידת הוראה זו עוסקת בביטויי התנצלות שונים באנגלית, במשמעות בקשת סליחה והדרך הנכונה לבצע אותה.

היחידה מיועדת ללמידה א-סינכרונית עצמאית. כאשר קישור לדף העבודה נשלח לתלמידות (לאחר הסבר מקדים של שימוש באתר WIZER- דפי עבודה מקוונים והסבר כללי של המשימות בדף העבודה).

יש להקדיש לדף העבודה כשעה וחצי (2 ש"ש).

התלמידות נכנסות לקישור ומזדהות באמצעות שם+ שם משפחה וסיסמא אישית ולאחר ביצוע המשימות ולחיצה פעמיים (לסיום+ לאישור) על כפתור בתחתית הדף, העבודה נשלחת לחשבון המורה וחלק מהמשימות נבדקות באופן אוטומטי.

במידה והתלמידה מעוניינת לפתוח שוב את הדף להמשך עבודה, עליה ללחוץ על "שמור" ולא על "הגשה" בסוף הדף, כך תוכל להיכנס שוב באמצעות שמה והסיסמא אותה הקישה בפעם הקודמת.

במהלך השיעור התלמידות תתרגלנה אוצ"מ באופן עצמאי ותבצענה משימות הבנת הנשמע, הבנת הנקרא, דיבור וכתיבה.

**מהלך השיעור:**

השיעור נפתח בתרגול אוצ"מ באתר QUIZLET, במידה והתלמידות משתמשות בו לראשונה- יש להסביר על האפשרויות השונות באתר- כרטיסיות מילים, שמיעת המלים ומשחקי תרגול שונים.

לאחר מכן, התלמידות צופות בסרטון על סוגים שונים של סליחה ומתייחסות לסוג אחד בשאלה הבאה בדיבור (הקלטת התשובה) או בכתב.

בהמשך, התלמידות מתוודעות למגוון ביטויי סליחה באנגלית ונדרשות לשבץ 2 מהם בהתכתבות הכוללת בקשת סליחה בהתכתבות וואטסאפ מדומה.

לאחר ביצוע המשימה, על התלמידות להביע את דעתן בע"פ (הודעה מוקלטת) האם כתיבת הודעה הינה הדרך הראויה להתנצל, עליהן להציע דרכים חלופיות ולהתייחס ליתרונות ולחסרונות של כל אחת מהדרכים.

לסיום, עליהן להתאים סיטואציות שונות של מקרים הדורשים התנצלות לאופן ההתנצלות המתאים.

(כמשחק סיכום השיעור בזום (באותו שיעור אם חוזרים למליאה/ בשיעור הבא שיתקיים בזום) ניתן לשחק משחק תרגול מילים שיתופי בקבוצות/ביחידים באתר QUIZLET LIVE על הבנות למצוא את פירוש המילים שבמסך במהירות (על המורה להעתיק מראש את רשימת המילים לחשבון שלה ואז תוכל לראות את האפשרות למשחק live באפשרויות בצד המסך ולשתף את הבנות בקישור למשחק, כדאי להתנסות קודם השיעור <https://quizlet.com/518956228/im-sorry-flash-cards/?x=1qqt>).